kardosdrur/scandi-wiki huggingface dataset:
Den norske modstandsbevægelse

Den norske modstandsbevægelse, eller blot Modstandsbevægelsen (norsk: Motstandsbevegelsen) er betegnelsen for diverse grupperinger og organisationer, som førte aktiv og passiv modstand mod den tyske besættelse af Norge under 2 verdenskrig. Et mere omfattende begreb er "Hjemmefronten".

Aktiviteter 

I årene forud for krigsudbruddet var den kommunistiske Wollweber-organisationen godt organiseret blandt norske sømænd. Den unge sømand og Spaniens-frivillige Asbjørn Sunde organiserede fra 1940 til 1944 den såkaldte Osvaldgruppen, der gennemførte mere end 200 sabotage-aktioner i Norge. Nogle af disse havde stor betydning for okkupationen, eksempelvis sprængningen af kartotekerne for den frivillige arbejdstjeneste, og en række af aktionerne blev udført på opfordring fra Hjemmefronten, eller af de regeringsloyale politifolk, der i Oslo indgik i Politigruppen.

Den første kim til en ikke-kommunistisk modstandsbevægelse kom i løbet af sommeren og efteråret 1940. I løbet af 1941 blev den militære modstand organiseret i Milorg, mens den civile modstand blev organiseret i Sivorg. I sommeren 1941 godkendte regeringen Nygaardsvold i London Milorg som en del af det norske forsvar. Kommunisterne havde deres egne modstandsgrupper. Disse fik ingen støtte fra regeringen i London, og blev kraftigt modarbejdet, fordi regeringen ikke ønskede en aktiv voldelig modstand i Norge – af frygt for repressalier mod civilbefolkningen.

Som tiden gik, blev bevægelsen bedre organiseret, og fik forsyninger fra Storbritannien. Tanken var, at tyske styrker skulle blive i Norge, så de ikke var tilstedeværende på andre fronter. Britiske raids på Norges kyst gav indtryk af en forestående invasion. Der befandt sig 380.000 tyske soldater i Norge. De aller fleste blev mod slutningen af krigen, trukket ud af Norge, uden hjælp fra modstandsbevægelsen. I stedet blev der overført tyske afdelinger til Norge, som bestod af soldater, der var ældre, eller som ikke var tyske.

Modstandsbevægelsen udførte næsten ingen sabotagehandlinger for at hindre tyskernes operationer, og den blev heller ikke sat til rådighed for at kæmpe i fuld skala. I stedet blev grupperinger brugt for at rapportere om tyskernes handlinger i Norge. Særligt gjaldt dette handlinger, som var relateret til tyske slagskibe som Bismarck og Tirpitz. Mange mener, at modstandsbevægelsen var central i for eksempel Vemork-aktionen – Hvilket den dog ikke var, da det var en britisk operation.

Tyskerne forsøgte at nedgøre modstandsbevægelsen ved, at omtale medlemmerne som "terrorister". En del modstandsfolk blev fængslet, og nogle få blev tortureret eller henrettet som straf eller gengældelse. Vesttyskland vedgik indirekte at denne behandling af norske modstandsfolk var et brud på folkeretten, da Vesttyskland i 1959 udbetalte erstatninger til tidligere overlevende fanger eller efterladte modstandsfolk.

Kendte modstandsgrupper (aktiv modstand) 
 Oslogjengen
 Aks.13.000
 Osvald-gruppen
 Ida og Lyra
 Politigruppen (i Oslo-politiet)

Referencer
Havnebyen

Havnebyen er en lille havneby på Nordvestsjælland med . Havnebyen er beliggende i Odden Sogn på Sjællands Odde fem kilometer øst for Odden Færgehavn og 21 kilometer vest for Nykøbing Sjælland. Byen tilhører Odsherred Kommune og er beliggende i Region Sjælland.

I perioden fra 1920-1960 var der fra havnen et fiskeeventyr på Thunnus thynnus, den blåfinnede tun. Omkring 1960 sluttede eventyret, i dag er den blåfinnede tun en alvorligt truet fiskeart i hele det atlantiske område. Der er op havnen en udstilling om dette eventyr.

Kilder 

Byer i Odsherred Kommune
Axel Knuth

Axel Erik Carl lensbaron Knuth (født 19. september 1878 i Slangerup, død 21. juni 1943) var en dansk jurist.

Axel Knuth var søn af lensbaron Wilhelm Knuth (1851-1916) og Betzy f. baronesse Bille-Brahe (død 1939), blev student fra Metropolitanskolen 1896 og cand.jur. 1902. 1919-33 var han dommerfuldmægtig ved Frederiksberg Birk. 1938 etablerede han sig som landsretssagfører.

Han var bestyrelsesmedlem i A/S Frederiksberg Handelsbank og i Frederiksberg Asylselskab og var indehaver af Det Knuthske Fideikommis (substitutionen for baroniet Conradsborg).

2. september 1922 ægtede han Erkel f. Jansen (14. juli 1888 – ), datter af civilingeniør C.E. Jansen og Christiane f. Preetzmann.

Kilder 
 Kraks Blaa Bog 1942

Lensbaroner fra Danmark
Axel
Jurister fra Danmark
Danskere i 1900-tallet
Personer fra Slangerup
Personer i Kraks Blå Bog (afdøde)
Advokater fra Danmark
Norges Hjemmefrontmuseum

Norges Hjemmefrontmuseum (NHM) er en del af Akershus fæstning i Oslo og er Norges ledende institution for besættelseshistorie.

NHM blev åbnet for første gang den 7. maj 1970, og var tidligere en privat stiftelse, men blev fra 1995 en del af Forsvarets museer. Museet har Norges mest omfattende samling af materiale knyttet til modstandsbevægelsen under 2. verdenskrig. Mellem 1970 og 2008 havde museet 3.2 millioner besøgende.

I museet indgår også historisk arkivmateriale fra Forsvarets Overkommando, og materiale skabt af norske myndigheder i både London og i Stockholm, samt lokalt materiale. Til sammen udgør museets arkivmateriale ca 450 hyldemeter. Fotoarkivet består af mellem 20.000 og 25.000 billeder samt 2.000 interviews med personer tilknyttet modstandskampen. Biblioteket kan benyttes efter aftale, men tilbyder ikke hjemlån.

Museets chef er Arnfinn Moland.

Eksterne henvisninger 
 Norges Hjemmefrontmuseum 
 Arnfinn Moland, Ivar Kraglund og Frode Færøy: Myter om museet Kronikk Aftenposten 19. jan 2009

Bygninger, konstruktioner og anlæg i Oslo
Etableret i 1970
Hjemmefrontmuseum
Jytte Hansen

Jytte Solveig Hansen gift Nielsen (født 25. juli 1932 i Odense, død 26. november 2015) er en dansk tidligere elitesvømmer fra Svømmeklubben Frem i Odense.

Med et reb om livet lærte Jytte Hansen at svømme i Alssund og Odense Kanal. Hun blev som 14-årig indmeldt Svømmeklubben Frem i 1946, og blev på bare et par år en af Danmarks og verdens bedste svømmere. 

Jytte Hansen fik sit gennembrud ved de danske mesterskaber i Glamsbjerg Friluftsbad 1948. Hun overraskede alt og alle ved at besejre den tidligere danske mester Grethe Sørensen på både 100 og 200 meter brystsvømning. Det udløste sensationelt en udtagelse fra DOK til De Olympiske Lege i London, som blev den odenseanske teenagepiges første men ikke sidste store udlandsrejse. I det olympiske svømmebassin nåede hun finalen på 200 meter brystsvømning, hvor det blev til en 8. plads med tiden 3.08,1.
Det blev til yderligere to OL-deltagelser for Jytte Hansen i Helsinki 1952 og i Melbourne 1956. To gange kvalificerede hun sig til finalen i 200 meter brystsvømning. Det sportslige højdepunkt kom i hendes anden OL-finale som gav en femtepladsen i 200 meter brystsvømning i Helsinki, tiden 2.57,8 var kun 2/10 sekund fra en bronzemedalje.

Jytte Hansen var med til Europamesterskabet i Torino i 1954, hvor det blev en sølvmedalje, kun slået af DDR-svømmeren Ursula Happe, som hun tilmed havde slået en måned tidligere ved et stævne på hjemmebanen i Odense Friluftsbad. Det blev også til over 25 nordiske mesterskaber samt et stort antal danske mesterskaber. 

Jytte Hansen var Årets sportsnavn på Fyn kåret af Fyens Stiftstidende i både 1952 og 1954.

Jytte Hansen blev også Årets fund kåret af Politiken i 1948.

Jytte Hansen tog i 1952 eksamen fra Danmarks Højskole for Legemsøvelser og blev efter OL i 1956, hvor hun afsluttede den aktive idrætskarriere, ansat ved Odense Skolevæsen og var i 37 år svømmelærer med skolesvømning på Klosterbakken og i Vollsmose, hvor hun har lært tusinder af odenseanske børn at svømme. Hun blev også træner i Svømmeklubben Frem. 

Jytte Hansen blev 1958 gift med fodboldspilleren i B1909 Jørgen Nielsen. Han var nogle år hendes træner og senere formand for Fyns Svømmeunion. Sammen fik de børnene Kim og Birgitte, som begge nåede til tops som ungdomsvømmere herhjemme.

Eksterne henvisninger 
 
 Jytte Hansen (1932-2015) Svømmeklubben Frem 
 Fynskebilleder Friluftsbadet, DM i Svømning 1951
 Fyens.dk – Et liv med vand 

Svømmere fra Danmark
Trænere fra Danmark
Lærere fra Danmark
Personer fra Odense
Deltagere for Danmark ved sommer-OL 1948
Deltagere for Danmark ved sommer-OL 1952
Deltagere for Danmark ved sommer-OL 1956
Årets fund i dansk idræt
Conrad Ditlev Knuth

Conrad Ditlev lensbaron Knuth (født 20. februar 1730 i København, død 13. september 1805 på Rudbjerggård) var en dansk godsejer, bror til Christian Frederik og Eggert Christopher Knuth. Han var den første baron forlenet med baroniet Conradsborg, oprettet 1743. Baroniet blev solgt 1796 og ophørte dermed, men blev substitueret med et pengefideikommis. Han ejede også Rudbjerggård og Gottesgabe på Lolland.

Virke 
Knuth var søn af Adam Christopher Knuth og Ida Margrethe von Reventlow. Han kom 1740 på det ridderlige akademi i Sorø, blev 1743 auskultant i Højesteret og Kancellikollegiet, fik 2. august 1743 patent som baron af Conradsborg, blev 1746 student, 1748 assessor auscultans i Højesteret og Kancellikollegiet, 1750 virkelig assessor i Kancelliet og Hofretten på Christiansborg og fik samme år sæde i Højesteret, først uden og siden (1755) med votum. Han blev 1757 kammerherre, fik 29. januar 1767 de l'Union parfaite, blev 29. januar 1769 hvid ridder (Symbolum: Vigilantia et candore) og 1776 gehejmeråd.

Filantropi 
Knuth skænkede 1760 en oblatæske til Vetterslev Kirke og 1761 til Vigersted Kirke, 1767 en klokke til Sigersted Kirke. Han stadfæstede 1803 Det Rudbjerggaardske Legat til fattige i Tillise.

Han ægtede 27. april 1757 på Brahetrolleborg Conradine Augusta komtesse Reventlow (født 12. november 1736 på Brahetrolleborg, død 27. september 1809 på Rudbjerggård), datter af Conrad Detlev greve Reventlow og Wilhelmine Augusta af Slesvig-Holsten-Sønderborg-Plön. Sønnerne Adam Christopher Knuth og siden Carl Conrad Gustav Knuth overtog titlen af lensbaron.

Kilder 
 Danmarks Adels Aarbog 1966.

Lensbaroner fra Danmark
Højesteretsdommere fra Danmark
Godsejere fra Danmark
Danskere i 1700-tallet
Conrad Ditlev
Kammerherrer fra Danmark
Personer fra København
Danskere i 1800-tallet
Riddere af Dannebrog (1671-1808)
Gehejmeråder fra Danmark
Dommere i Hofretten (Danmark)
Modtagere af l'union parfaite
Tshawe Baqwa

Tshawe Baqwa (født i 1980 i Tyskland), også kendt under artistnavnet «Kapricon», er en norsk musiker og programleder. Han er, sammen med Yosef Wolde-Mariam, medlem af hiphop- og rap-gruppen Madcon, som har haft stor sucsess i Europa. Han blev født i Tyskland af sydafrikanske forældre. Han vandt den tredje sæson af Skal vi danse. Tshawe fik færre point af dommerne end den anden finalist, Mona Grudt, men fik flest stemmer af publikum.

Eksterne henvisninger 
 MadCon sin officielle hjemmeside 
 

Sangere fra Norge
Yosef Wolde-Mariam

Yosef Wolde-Mariam (født 3. juni 1978) med kunstnernavnet "Critical" er en norsk programleder og anden halvdel af rap-duoen Madcon med Tshawe Baqwa.

Med Madcon har Wolde-Mariam haft stor succes som rap-artist i Europa. Yosef blev født i Norge og voksede op på Bekkelaget i Oslo med forældre fra Etiopien og Eritrea.

Eksterne henvisninger 
 
 Interview i Aftenposten

Rappere fra Norge
Slagelse In-Line Klub

Slagelse In-line Klub (forkortet SIK) er en dansk rulleskøjteklub, stiftet i oktober 1996 af Claus Hechmann, hvilket gør den til landets ældste inline klub. Klubben er blandt de førende i Danmark indenfor inline speed skating-sammenhæng.

I 2006 modtog klubben en gave af Slagelse Kommune, der valgte at opføre et rulleskøjtestadion. Stadionet har en 200 meter lang parabolsk beton bane med hævede sving, samt en 271 m lang asfaltbane udenom. Banen er en kopi af rulleskøjtebanen i Heerde, Holland.

Klubben har gennem tiderne haft stor succes, med blandt andet EM-sølv i 2007 og en lang række danske mesterskaber.

Eksterne henvisninger 
Klubbens hjemmeside

Rulleskøjteklubber i Danmark
Etableret i 1996
In-Line Klub
Adam Christopher Knuth til Conradsborg

Adam Christopher lensbaron Knuth (28. maj 1759 i København – 1. juli 1807 i København) var en dansk godsejer, ejer af Gottesgabe m.fl. og bror til Carl Conrad Gustav Knuth.

Han var søn af lensbaron Conrad Ditlev Knuth og Conradine Augusta Reventlow og var kammerjunker og ritmester i Hæren. Han var kun titulær lensbaron, idet baroniet Conradsborg blev solgt på auktion 1797.

Han ægtede 1785 Juliane Marie f. baronesse Brockdorff (11. januar 1763 – 2. april 1802). Blandt deres børn var Hans Schack Knuth.

Kilder 
 Reventlow Genealogical Database
 Skeel Kannegaard

Adam Christopher 2
Godsejere fra Danmark
Lensbaroner fra Danmark
Danskere i 1700-tallet
Danskere i 1800-tallet
Kavaleriofficerer fra Danmark
Moseby (Odsherred Kommune)

Moseby er en lille kystby på Nordvestsjælland med . Moseby er beliggende i Nykøbing Sj Sogn ved den nordlige del af Isefjorden to kilometer syd for Nykøbing Sjælland, tre kilometer øst for Stårup og 32 kilometer nord for Holbæk. Byen tilhører Odsherred Kommune og er beliggende i Region Sjælland.

Kilder 

Byer i Odsherred Kommune
Marathon des Alpes-Maritimes

Marathon des Alpes-Maritimes (på dansk: "Franske Riviera Marathon") er et marathonløb der afholdes på strækningen mellem Nice og Cannes.

Rute
Ruten går fra starten i Nice, på Promenade des Anglais langs med vandet igennem: Saint-Laurent-du-Var, Cagnes-sur-Mer, Villeneuve-Loubet, Antibes/Juan-les-pins, Vallauris-Golfe-Juan og slutter i Cannes på La Croistte.

Historie
Løbet blev første gang afholdt i 2008. Og er sat til, at blive afholdt 14. november 2010.

Vindere

Statistik

Kilde
Løbets hjemmeside

Maratonløb
Sport i Frankrig
Alpes-Maritimes
Jens Jensen (fodboldspiller)

Jens Peter Jensen (15. november 1890 i Veksø-16. november 1957 i København) var en dansk fodboldspiller.

I sin klubkarriere spillede Jens Jensen i B.1903 og vandt det danske mesterskab med 1920. 

Jens Jensen deltog i truppen ved OL i Antwerpen 1920 men spillede ikke. Han nåede samme efterår som 29 årig at spille sin eneste landskamp, en venskabskamp mod Sverige på Stockholms Stadion som slutede 2-0 til Danmark.

Fodboldlandsholdsspillere fra Danmark
Fodboldspillere fra Danmark
Fodboldspillere fra B 1903
Flemming la Cour

Flemming Olaf Dornonville de la Cour (født 24. februar 1933 i København, død 14. juni 2010 i Hvidovre) var en dansk tv-instruktør og -producer, der stod bag en række tv-underholdningsprogrammer på DR som Superchancen og Kanal 22 samt musikprogrammer som Spil op, der blandt andet sendte programmer fra tidlige Roskilde festival og portrætter af Sebastian, Lone Kellermann og Rock for Afrika. Han lavede også tv-programmet Hjemlig hygge med Røde Mor.

Han har desuden instrueret undervisningsfilmen Lær at læse (1974).

Referencer

Eksterne henvisninger 
 
 

Flemming
Tv-instruktører fra Danmark
Cangzhou

Cangzhou (forenklet kinesisk: 沧州; traditionel kinesisk: 滄州; pinyin: Cāngzhōu; Wade-Giles: Ts'āng-chōu) er et kinesisk bypræfektur i provinsen Hebei ved Kinas kyst til det Gule Hav. 

Befolkningen i bypræfekturet anslås til 6,8 millioner indbyggere (2006), og i selve byen Cangzhou til 488.000 mennesker. Cangzhou, der har et areal på 13,419 km2, ligger 180 km fra Beijing og 90 km fra Tianjin. 

Cangzhou er kendt for en gammel støbejernsstatue som forestiller en løve. Den blev lavet i år 953, under Song-dynastiet.

Administrative enheder 

Bypræfekturet Cangzhou har jurisdiktion over 2 distrikter (区 qū), 4 byamter (市 shì), 9 amter (县 xiàn) og et autonomt amt (自治县 zìzhìxiàn).

Økonomi 
Cangzhous administrationsby er en industrialiseret by med sværindustri, men bypræfekturet har også store og vigtige landbrugsområder, som er kendt i Kina for sine jujubær (Ziziphus zizyphus) og Ya-pærer (velkendt under eksportnavnet Tianjin Ya Pear). Et stort oliefelt ligger også i bypræfekturet.

Kommunikation

Jernbaner 
Cangzhou er stoppested på den vigtige jernbaneline Jinghubanen som løber fra Beijing til Shanghai via blandt andet Tianjin, Jinan, Nanjing og Suzhou.

Veje 
Kinas rigsvej 104 og 105 løber også gennem Cangzhou. De begynder i Beijing, går mod syd og deler sig efter Dezhou. Rigsvej 104 fortsætter da til Jinan, Xuzhou, Nanjing, Hangzhou, Wenzhou og ender i Fuzhou, mens 105 går til Jining, Shangqiu, Jiujiang, Nanchang og Guangzhou, og ender i Zhuhai.

Kinas rigsvej 307 passerer gennem området. Den begynder i Qikou i Hebei og fører gennem provinserne Shanxi og Shaanxi til Yinchuan i den autonome region Ningxia Hui.

Havn 
Cangzhou har også en stor fiskerihavn og den moderne kuludskipningshavn Huanghua.

Eksterne henvisninger 
 Lokalregeringens hjemmeside 
 Bykort 
 Fotos fra Panoramio 

Bypræfekturer i Hebei
Knud Blak Jensen

Knud Blak Jensen født (født 10. august 1925, død 22. juli 1980) var en dansk fodboldspiller.

Blak Jensen spillede i forsvaret hos KB. Han var med i den danske trup ved OL 1952 i Helsinki, men fik ikke spilletid. Han fik aldrig nogen A-landskampe, men spillede en U/21-landskamp i 1950 og en B-landskamp i 1952.

Referencer

Eksterne henvisninger 

Fodboldspillere fra Danmark
Fodboldspillere fra Kjøbenhavns Boldklub
Øster Lyng

Øster Lyng er en sommerhusby på Nordvestsjælland med . Øster Lyng er beliggende i Nykøbing Sj Sogn tre kilometer øst for Nykøbing Sjælland og tre kilometer vest for Rørvig. Byen tilhører Odsherred Kommune og er beliggende i Region Sjælland.

Kilder 

Byer i Odsherred Kommune
Klint (by)

Klint er en sommerhusby ved Kattegat med , beliggende 7 km nordvest for Nykøbing Sjælland og 7 km nord for kommunesædet Højby. Byen hører til Odsherred Kommune og ligger i Region Sjælland.

Klint hører til Højby Sogn. Højby Kirke ligger i Højby.

Noter 

Lokaliteter i Odsherred Kommune
Ordrup Strand

Ordrup Strand er en strand og et sommerhusområde på Nordvestsjælland med .

Ordrup Strand er beliggende i Fårevejle Sogn ved Sejerøbugten fem kilometer nordvest for Fårevejle Kirkeby og 27 kilometer nordvest for Holbæk. Badestranden Ordrup Strand ligger mellem Skamlebæk Strand mod nordøst og Hvideklint på Ordrup Næs mod nordvest.

Sommerhusområdet ligger i Odsherred Kommune, der er beliggende i Region Sjælland.

Kilder 

Lokaliteter i Odsherred Kommune
Strande i Danmark
Adam Wilhelm Knuth

Adam Wilhelm Knuth er navnet på flere personer:

 Adam Wilhelm Knuth (1854-1888) (1854-1888) – lensgreve og godsejer
 Adam Wilhelm Knuth (1933-2013) (1933-2013) – lensgreve og godsejer
Adam Wilhelm Knuth (1933-2013)

Adam Wilhelm Josef lensgreve Knuth til Knuthenborg (10. juli 1933 på Knuthenborg – 4. december 2013) var en dansk kammerherre og godsejer til Knuthenborg.

Biografi 
Adam Wilhelm Josef Knuth blev født d. 10. juli 1933 på godset Knuthenborg som søn af lensgreve Frederik Marcus Knuth og Christa Theodora Maria Nanna, f. Lund.

Knuth blev student fra Maribo Gymnasium i 1952. Fra 1953-54 var han sergent i Sjællandske Ingeniørregiment og tog højere handelseksamen fra Niels Brock 1956.

Knuth skabte i 1969 Knuthenborg Safaripark og han har udtalt, at da han i 1969 omlagde godset til safaripark i strid med farens ønske, var det også et opgør med faderen, der var aktiv nazist. 1967 blev han medejer og ved farens død 1970 overtog han Knuthenborg, som han ejede indtil 1998.

Ægteskaber og børn 
Adam Wilhelm Knuth har været gift fire gange, og har børn fra de første to ægteskaber:

 Gift første gang 18/10 1955 i Kbh. m. Gisela Theda komtesse Ahlefeldt-Laurvig, datter af Carl greve Ahlefeldt-Laurvig og Margarethe "Marga" Poula Theda Gehring. Parret blev skilt i 1965. Børn:
 Anne Christine komtesse Knuth (f. 20/5 1956).
 Eggert Christoffer Adam Henrik greve Knuth (f. 18/5 1959 - 14/3 1991).
 Gisela Tatiana komtesse Knuth (f. 11/11 1964).
 Gift anden gang 25/7 1969 m. juristen og forfatteren Eva Helle Stangerup, datter af professor Hakon Stangerup og skuespilleren Betty Söderberg. Parret blev skilt i 1979. Børn:
 Lensgreve Adam Christoffer Knuth (f. 1/10 1973), ejer af Knuthenborg.
 Johan Henrik Marcus greve Knuth (f. 2/4 1976), dansk politiker.
 Gift tredje gang 26/5 1979 m. Karen Mathilde Bendtzen, født Juel. Parret blev skilt i 1987.
 Gift fjerde gang 5/12 1987 m. Charlotte Birgitte grevinde Moltke, født baronesse Bille Brahe Selby (gift første gang med godsejer Norman Iver Frederik greve Moltke).

Noter

Kilder 
 Kraks Blå Bog 2010

Eksterne henvisninger 
 

Adam Wilhelm 2
Lensgrever fra Danmark
Godsejere fra Danmark
Personer fra Lolland
Danskere i 1900-tallet
Personer i Kraks Blå Bog (afdøde)
Bybjerg

Bybjerg er en lille by på Nordvestsjælland med . Bybjerg er den største bebyggelse på øen Orø i Isefjorden og ligger i Orø Sogn 10 kilometer nord for Holbæk. Byen tilhører Holbæk Kommune og er beliggende i Region Sjælland.

Orø Kirke ligger i byen.

Kilder 

Byer i Holbæk Kommune
Orø
Touché

Touché (fr. rørt eller ramt) et udtryk som anvendes i flere sammenhænge.

Eksempler
Udtrykket anvendes blandt andet i følgende situationer:

Sport
 fægtesporten, som en markering af et godkendt stød mod den korrekte del af kroppen, det er tilladt at ramme.

Musik
 bruges touche (ikke touché!) som hyldest til et orkesters veludførte indsats. 
 touche: en fanfare i stigende og faldende treklange.

Diskussion
 i en diskussion med  en modpart hvor denne angiveligt har ret  etc.

Hypotetiske eksempler
Eksemplerne skal betragtes som hypotetiske:

 Person A) – Har I prøvet med andet end sennep?
 Person B) – Nej, nu er det jo en sennepsfabrik.
 Person A) – Touché 
eller
 Person A) - Vi burde kun støtte den danske industri.
 Person B) - Jamen du køber kun billig polsk frugt
 Person A) - Touché
eller
 Person A) – Det lyder lige lovlig venstreorienteret det der.

 Person B) – Men. jeg stemmer jo også til venstre for midten.

 Person A) – Touché

Ord og vendinger
George Stephănescu

George Stephănescu (født 13. december 1843 i Bukarest, Rumænien - død 25. april 1925 smst) var en rumænsk komponist. 

Han hører til en af Rumæniens betydeligste komponister, sammen med Georges Enesco. Han var uddannet på Bukarest Acedemy of Music, i 1877. Han var mest kendt for sine opera kompositioner. Oprettede en operatrup som sang på Rumænsk. 

Stephanescu var også den første fra Rumænien som skrev en symfoni.

Værker 
 Symfoni i A dur – (1869) - for orkester
 Peste Dunare (opera) – (1880) 
 Sanziana Si Peplea (opera) – (1880)
 National Overture – (1882) - for orkester
 Scaiul Barbatilor (opera) – (1885)
 Cometa (opera) – (1900)
 Petra (opera) – (1902)

Kilde
  Om George Stephanesu på musicweb-international.com

Komponister fra Rumænien
Klassiske komponister fra det 20. århundrede
P.P. Gram

Peder Pedersen Gram (11. august 1850 i Hjerting – 25. november 1923) var en dansk murermester og politiker, far til P.A. Rosenkilde Gram.

Han var søn af fisker Peder Gram og hustru f. Rosenkilde, blev svend 1869 og mester 1886, var repræsentant i Murerlavet 1895-1900, voldgiftsmand 1897-1900, bisidder og formand for Murernes Voldgift fra 1900, medlem af Kommissionen til Bedømmelse at frivillige Svendeprøver, Murerlavets delegerede i Fællesrepræsentationen for dansk Industri og Haandværk og i Arbejdsgiverforeningen fra 1900 samt Ridder af Dannebrog.

Medlem af Industriforeningens repræsentantskab og at repræsentantskabet for Arbejderforeningen af 1860 fra 1896, af Borgerrepræsentationen 1904-1910 (for Antisocialistisk Borgerliste), rådmand i Magistratens 3. afdeling 1910-1923.

Som Borgerrepræsentant i bestyrelsen for Købehavns Kommunes Arbejdsanvisningskontor og for Hambros Badeanstalt, næstformand i Københavns Grundejerforening, i direktionen for Zoologisk Have m.m.

Gift med Maren Kjerstine født Andersen (11. oktober 1856 i Dame på Møn - ?).

Kilder 
 Kraks Blaa Bog 1910

Eksterne henvisninger 
 

Riddere af Dannebrog
Rådmænd i København
Danskere i 1800-tallet
Danskere i 1900-tallet
Personer fra Esbjerg
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Murere fra Danmark
Tidligere medlemmer af Københavns Borgerrepræsentation fra Antisocialistisk Borgerliste
Rørorm

En rørorm er et ormelignende sessilt hvirvelløst dyr, som fæstner sin hale til en undervandsflade og udskiller et mineralrør omkring dets krop, i hvilket rørormen kan trækkes hele sin krop ind i.

Taksonomi 
Rørorme er (ligesom alger) en blandet hovedgruppe og er ikke omfattet i en enkel taksonomisk gruppe. 

Rørorme findes blandt følgende taksonomiske grupper:
 (række) ledorme Annelid (leddelte orme)
 (klasse) Polychaeta
 (orden) Canalipalpata
 (familie) Siboglinidae
 art Riftia pachyptila (gigant rørorm)
 slægt Lamellibrachia
 familie Serpulidae
 familie Sabellidae
 række Phoronida

Ledorme